Mestská  časť  Bratislava – Nové  Mesto, Junácka  ul. č. 1, Bratislava 

Z á p i s n i c a

z 38. zasadnutia Miestnej  rady  mestskej  časti Bratislava-Nové Mesto, ktoré  sa konalo dňa  28. 10. 2014

Prítomní:  Ing. Jánošová, Ing. Kollárik, Ing. Dubravec, Mgr. Pfundtner, Ing. Galamboš, Ing. Gašpierik, p. Szusčík, JUDr. Mikulec 

Ospravedlnení:  Mgr. Kusý, Ing. Winkler, Ing. Augustinič, MUDr. Dubček, Mgr. Tettinger,    Ing. Böhm

Rokovanie  38. zasadnutia Miestnej rady mestskej časti Bratislava-Nové Mesto o  9,00 hod. otvorila  a  viedla  Ing. Anna Jánošová, zástupkyňa starostu mestskej časti. 

Miestna rada zvolila za overovateľa zápisnice a uznesení Ing. Pavla Galamboša (uznesenie č. 38/01).

Ing. Gašpierik navrhol rokovať z predloženého návrhu programu rokovania len o bodoch č. 4, č. 10, č. 14, č. 15, č. 16,  č. 17 a R/1. Ostatné body z návrhu programu navrhol preložiť na zasadnutie miestnej rady po voľbách do orgánov samosprávy obcí, nakoľko sa jedná o dôležité materiály a rokovať by o nich mali už novozvolení poslanci MZ v nastávajúcich komunálnych voľbách.

Miestna rada schválila program rokovania s pripomienkou: do programu rokovania zaradiť bod „Návrh Dodatku č. 2 k Protokolu o zverení nehnuteľného majetku a s ním súvisiacich práv a záväzkov do správy č. 195/2013 MČ B-NM zo dňa 4. 9. 2013 v znení Dodatku č. 1 zo dňa 28. 10. 2013 o technickom zhodnotení objektu Materskej školy Pionierska  č. 12/A, Bratislava“. Z navrhnutého programu rokovania rokovať len o bodoch  č. 4, č. 10, č. 14, č. 15, č. 16 a č. 17 (uznesenie č. 38/02).
	
Miestna  rada prerokovala predložené materiály  v  tomto poradí:

1.	Návrh plánu  kontrolnej činnosti miestneho kontrolóra mestskej časti Bratislava-Nové Mesto na I. polrok 2015

Ing.  Dubravec,  miestny kontrolór MČ B-NM uviedol, že  v rámci plánu kontrolnej činnosti na I. polrok 2015 sú naplánované 4 nasledovné kontroly: Kontrola oddelenia výstavby,  investícií a správy majetku - referát majetku, správy bytov a nebytových priestorov 

1

MÚ B-NM (termín: január - február 2015), Kontrola splnenia nápravných opatrení, vyplývajúcich z kontroly - rozpočtovej organizácie ZŠ s MŠ Cádrova - kontrola z r. 2013  rozpočtovej organizácie ZŠ s MŠ Riazanská – kontrola z r. 2013 (termín: marec 2015), Kontrola hospodárenia rozpočtovej organizácie Knižnica B-NM (termín: apríl 2015) a Kontrola hospodárenia rozpočtovej organizácie ZŠ s MŠ Za kasárňou 2 (termín: máj - jún 2015). 
	Miestna rada odporučila MZ schváliť Plán kontrolnej činnosti miestneho kontrolóra MČ B-NM na I. polrok 2015 bez pripomienok.
Miestna rada prijala uznesenie č. 38/03.

2. 	Návrh na vyplatenie polročných odmien za II. polrok 2014 v zmysle „Odmeňovacieho poriadku samosprávy MČ B-NM“ schváleného  dňa 16. júna 2011 uznes. č. 5/13 poslancom MZ, odborníkom komisií MZ a zapisovateľom komisií MZ 

Mgr. Pfundtner, tajomníčka MR predložila na schválenie návrh na vyplatenie polročných odmien poslancom MZ MČ B-NM, zapisovateľom odborných Komisií MZ MČ B-NM a členom odborníkom Komisií MZ MČ B-NM za II. polrok 2014. V návrhu je zahrnutá účasť poslancov, zapisovateľov odborných komisií a členov odborníkov komisií MZ MČ B-NM za II. polrok 2014, za obdobie jún - november vrátane.

	Miestna rada schválila vyplatenie polročných odmien za II. polrok 2014 v zmysle „Odmeňovacieho poriadku samosprávy MČ B-NM“ schváleného dňa 16. júna 2011 uznesením č. 5/13 poslancom MZ, členom odborníkom Komisií MZ a zapisovateľom  odborných Komisií MZ MČ B-NM bez pripomienok.   
Miestna rada prijala uznesenie č. 38/04.

3.	Návrh  Protokolu  o  technickom  zhodnotení objektov ZŠ s MŠ Sibírska č. 39, Bratislava

Protokolom č. 255/2005 zo dňa 14. 6. 2005 sú z majetku MČ zverené do správy ZŠ s MŠ - areál ZŠ, areál MŠ Šuňavcova a areál MŠ Legerského. Za účelom majetkového usporiadania vzťahov boli vypracované dva GP, ktorými boli zamerané objekty v areáli ZŠ ako aj v areáli MŠ Šuňavcova, takže v súčasnej dobe sú tieto opatrené súpisnými číslami a skutkový stav zodpovedá stavu právnemu. Nakoľko v priebehu tohto kalend. roka sa realizovala na MŠ Šuňavcova a MŠ Legerského výmena okien a pre MŠ Legerského aj výmena strešnej krytiny, rekonštrukcia bleskozvodu a zateplenie stropu (povaly) v rozsahu 385 m2, zvýšila sa účtovná (technická) hodnota týchto objektov. Pôvodná hodnota stavby: 65.918,31 €. Po výmene okien sa hodnota stavby zvýšila o sumu 37.793,70 €. Po vykonaných prácach sa hodnota stavby zvýšila o sumu 85.847,40 €. V tejto hodnote je zahrnutá aj hodnota projektových dokumentácií, ktoré súvisia s realizáciou oboch plnení.
Keďže vykonanými investíciami došlo k zvýšeniu účtovnej hodnoty objektov, ktoré už sú ZŠ s MŠ zverené do správy, je potrebné prijať dodatok k pôvodnému Protokolu č. 255/2005 zo dňa 14. 6. 2005 alebo nahradiť existujúci protokol novým. Pristúpilo sa k možnosti uvedenej pod písm. b), a to nahradiť Protokol č. 255/2005 novým protokolom, ktorý už obsahuje spresnené majetkové pomery a technické zhodnotenie objektu MŠ Šuňavcova a MŠ Legerského.
2

	Miestna rada odporučila MZ schváliť návrh nahradenia pôvodného Protokolu č. 255/2005 zo dňa 14. 6. 2005, GP č. 34/2014 zo dňa 5. 5. 2014 a GP č. 35/2014 zo dňa 27. 5. 2014, ako aj v súvislosti s vykonanými investičnými akciami, ktorým sa zveruje technické zhodnotenie týchto objektov: 
- Materskej školy na ul. Šuňavcova č. 13 v Bratislave vo výške 37.793,70 €
- Materskej školy na ul. Legerského č. 18 v Bratislave vo výške 85.847,40 €
bez pripomienok.
Miestna rada prijala uznesenie č. 38/05.

4.	Návrh Dodatku č. 1 k Protokolu č. 123/2010 o zverení majetku hl. m. SR Bratislavy, mestskej časti Bratislava-Nové Mesto a s ním súvisiacich majetkových práv a záväzkov do správy ZŠ s MŠ Odborárska č. 2, Bratislava, zo dňa 3. 10. 2010

Protokolom č. 123/2010 zo dňa 3. 6. 2010 sú z majetku MČ zverené do správy ZŠ s MŠ - areál ZŠ, areál MŠ Vihorlatská č. 1. V priebehu tohto kalend. roka boli na ZŠ s MŠ vykonané stavebné úpravy, spočívajúce v realizovaní nadstavby MŠ Odborárska, v rekonštrukcii kuchyne a jedálne ZŠ Odborárska, čím sa zvýšila účtovná hodnota stavieb (122.523,14 €) o sumu 411.360,12 €, v tejto hodnote je zahrnutá aj hodnota projektových dokumentácií, ktoré súvisia s realizáciou diela - „ZŠ a MŠ Odborárska ulica Bratislava - zmena dokončenej stavby“. Zároveň sa preberajúcemu do účtovníctva odovzdáva hodnota drobného majetku v hodnote 15.054,00 € (zariadenie kuchyne).

	Miestna rada odporučila MZ schváliť  návrh Dodatku č. 1 k Protokolu č. 123/2010 o zverení majetku hl. m. SR Bratislavy – MČ B-NM a s ním súvisiacich majetkových práv a záväzkov do správy ZŠ s MŠ Odborárska č. 2, Bratislava zo dňa 3. 10. 2010, ktorým sa z dôvodu technického zhodnotenia stavieb ZŠ s MŠ na ul. Odborárska č. 2 v Bratislave zvyšuje ich účtovná hodnota o sumu 426.414,12 €, bez pripomienok.
Miestna rada prijala uznesenie č. 38/06.

5.	Návrh Protokolu o zverení technického zhodnotenia objektu ZŠ s MŠ Cádrova č. 23, Bratislava

Protokolom č. 176/2006 zo dňa 12. 6. 2006 sú z majetku MČ zverené do správy ZŠ s MŠ areál ZŠ ako aj areál MŠ Na Revíne. Za účelom usporiadania majetkového vzťahov bol vypracovaný GP, ktorým bola zameraná líniová stavba - komunikácia III. triedy „Cádrova“. 
Nakoľko ZŠ s MŠ nepotrebuje pre plnenie svojich úloh pozemok, na ktorom sa nachádza líniová stavba - komunikácia III. triedy, predkladaným Protokolom sa pozemok reg. „C“ KN, k. ú. Vinohrady, parc. č. 6128/60 zast. plochy a nádvoria o výmere 975 m2 odzveruje. Účtovná hodnota pozemku je 73.404,38 €. Vo vlastníctve školy aj naďalej zostávajú pozemky a stavby v účtovnej hodnote, tak ako boli zverené Protokolom č. 176/2006. Keďže v priebehu tohto kalend. roka bola na ZŠ s MŠ vykonaná výmena kotla, výmena okien a zateplenie fasády, zvýšila sa účtovná hodnota stavieb (251.328,62 €) celkovo o sumu 154.398,08 €.  Vykonanými investíciami došlo k zvýšeniu účtovnej hodnoty objektov, ktoré už sú ZŠ s MŠ zverené do správy,  je  potrebné prijať dodatok k pôvodnému Protokolu č. 176/2006 alebo nahradiť existujúci Protokol č. 176/2006 novým.

3

S prihliadnutím na zosúladenie skutkového stavu s právnym stavom sa pristúpilo k možnosti uvedenej pod písm. b), a to nahradenie pôvodného Protokolu č. 176/2006 novým, ktorým sa odzveruje pozemok reg. „C“ KN, k. ú. Vinohrady, parc. č. 6128/60 z dôvodu jeho nevyužívania ZŠ s MŠ a zároveň už obsahuje aj technické zhodnotenie objektu ZŠ s MŠ Cádrova č. 23.

	Miestna rada odporučila MZ schváliť návrh nahradenia pôvodného Protokolu č. 176/2006 zo dňa 12. 6. 2006 novým Protokolom z dôvodu zosúladenia majetkovoprávnych vzťahov založených Protokolom č. 176/2006, GP č. 28/2014 zo dňa 11. 3. 2014 ako aj na základe vykonaných investičných akcií,  ktorým sa:
a/  odzveruje pozemok reg. „C“ KN nachádzajúci sa v k. ú. Vinohrady parc. č. 6128/60 zast. plochy a nádvoria o výmere 975 m2, v účtovnej hodnote 73.404,38 €,
b/   zveruje   technické   zhodnotenie   objektov   ZŠ s MŠ  na  ul. Cádrova  č. 23 v Bratislave v celkovej hodnote o sumu 154.398,08 €,
bez pripomienok.
Miestna rada prijala uznesenie č. 38/07.

6.	Návrh Dodatku č. 1 k Protokolu o zverení nehnuteľného majetku a s ním súvisiacich práv a záväzkov do správy rozpočtovej organizácie EKO-podnik VPS č. 208/2012 MČ B-NM

Protokolom o zverení nehnuteľného majetku a s ním súvisiacich práv a záväzkov do správy rozpočtovej organizácie EKO-podnik VPS č. 208/2014 MČ B-NM bol príspevkovej organizácii  zverený okrem iného aj areál prírodného kúpaliska Kuchajda. V r. 2013 boli na pozemku registra „C“ KN parc. č. 15123/169, k. ú. Nové Mesto osadené cvičiace prvky (Cyklista, Veslár, Swingar, Turista). Účtovná hodnota týchto cvičiacich prvkov predstavuje sumu 9.058,00 €.

	Miestna rada odporučila MZ schváliť návrh Dodatku č. 1 k Protokolu o zverení nehnuteľného majetku a s ním súvisiacich práv a záväzkov do správy rozpočtovej organizácie EKO-podnik VPS č. 208/2014 MČ B-NM, ktorým sa do majetku EKO-podniku VPS zverujú cvičiace prvky: Cyklista, Veslár, Swingar, Turista, ktoré sú osadené na pozemku reg. „C“ KN parc. č. 15123/169, k. ú. Nové Mesto, a  ktorých účtovná hodnota je 9.058,00 €“, bez pripomienok.
Miestna rada prijala uznesenie č. 38/08.

7.	Návrh Dodatku č. 2 k Protokolu o zverení nehnuteľného majetku a s ním súvisiacich práv a záväzkov do správy č. 195/2013 MČ B-NM zo dňa 4. 9. 2013 v znení Dodatku č. 1 zo dňa 28. 10. 2013 o technickom zhodnotení objektu Materskej školy Pionierska  č. 12/A, Bratislava

Protokolom o zverení nehnuteľného majetku a s ním súvisiacich práv a záväzkov do správy  č. 195/2013 MČ B-NM zo dňa 4. 9. 2013 v znení Dodatku č. 1 zo dňa 28. 10. 2013 boli ZŠ s MŠ Sibírskej zverené do správy nehnuteľnosti tvoriace areál MŠ Pionierska č. 12/A v Bratislave. 

4

Nakoľko v priebehu tohto kalend. roka prebiehali na objekte MŠ stavebné úpravy, zvýšila sa jeho účtovná (technická) hodnota o sumu 174.733,74 €, ktorá v sebe zahŕňa aj hodnotu projektovej dokumentácie. 

	Miestna rada odporučila MZ schváliť návrh Dodatku č. 2 k Protokolu o zverení nehnuteľného majetku a s ním súvisiacich práv a záväzkov do správy č. 195/2013 MČ B-NM zo dňa 4. 9. 2013 v znení Dodatku č. 1 zo dňa 28. 10. 2013, ktorým sa z dôvodu technického zhodnotenia stavby (MŠ na ul. Pionierska č. 12/A v Bratislave) so súp. č. 3219, nachádzajúcej sa na pozemku reg. „C“ KN parc. č. 11873/1, k. ú. Nové Mesto zvyšuje jej účtovná hodnota o sumu 174.733,74 € bez pripomienok.
Miestna rada prijala uznesenie č. 38/09. 

Rôzne:

P. Szusčík predložil na zasadnutie MR požiadavku rodičov detí z Materskej školy Legerského č. 18, ktorí ho oslovili a požiadali o odstránenie nedostatkov v interiéri a exteriéri uvedenej MŠ. Návrh je spracovaný v písomnej forme, bol predložený na zasadnutie Komisie pre školstvo a vzdelávanie MZ MČ B-NM.
Uvedený návrh rodičov detí MŠ Legerského tvorí súčasť zápisnice z miestnej rady (viď prílohu). 

Po prerokovaní materiálov zástupkyňa starostu MČ B-NM poďakovala členom miestnej rady za účasť a  ukončila  rokovanie MR.      

Ing.  Ľudovít   Kollárik 				Mgr. Rudolf   Kusý  
       	         prednosta					           starosta   

	
Ing. Pavol Galamboš
overovateľ

Bratislava 28. 10. 2014
Zapísala: Anna  Zachová

5